*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*100. számú előterjesztés*

Bátaszék Város Önkormányzat Képviselő-testületének 2024. május 28-án

15 órakor megtartandó ülésére

A *BÁT-KOM 2004 Kft. 2024. évi mérlegbeszámolójának elfogadása*

|  |
| --- |
| **Előterjesztő:** Pap Péter ügyvezető  **Készítette** : Pap Péter ügyvezető    **Törvényességi ellenőrzést végezte:** ----------------------  **Tárgyalja:**  Pénzügyi és Gazdasági Bizottság 2025.05.27.  Felügyelő Bizottság |

***Tisztelt Képviselő-testület!***

A Bátaszék Város Önkormányzatának tulajdonában lévő BÁT-KOM 2004 Kft. 2024. évi gazdálkodásáról szóló beszámolót elkészítettük. A mérlegbeszámolót minden év május 31.-ig. szükséges elkészíteni és feltölteni. A beszámoló anyagát mellékelem.

**Szöveges értékelés a BÁT-KOM 2004 Kft 2024. évi feladatainak ellátásáról**

A társaság legfontosabb feladata a városüzemeltetés körében az önkormányzati épületek és építmények üzemeltetése és karbantartása, a parkfenntartás, zöldterület-kezelés, közterületek, utak, járdák, hidak egyéb műtárgyak karbantartása, javítása és üzemeltetése. A társaság gondoskodik a Tanuszoda, a Sportcsarnok üzemeltetéséről is.

Nagy számban jelentkeznek feladatok a városi és egyházi rendezvények technikai végrehajtása tekintetében. Vállalkozási körben csökkenés következett be a takarítási tevékenység részleges megszűnésével.

**Parkgondozás, városüzemeltetés:**

Parkgondozási és városüzemeltetési tevékenységünket az Önkormányzattal kötött közfeladat-ellátási szerződés alapján végezzük. A szerződésünkből fakadóan 66 366 EFt támogatási összeget kaptunk a feladatok ellátására. Az elmúlt esztendőben átlagos időjárási viszonyok határozták meg a zöldterületek karbantartási feladatait. A külterületi feladatokra csekély energiát tudtunk fordítani, de a legszükségesebb feladatokat sikerült ellátni. A parkfenntartás eszközrendszere -hasonlóan az egyéb területekhez- meglehetősen elavult. A műszaki eszközök üzembiztonságának folyamatos szinten tartása jelentős karbantartási és javítási költséget generál. A parkfenntartás műszaki berendezéseinek szakszerű és biztonságos üzemeltetése céljából a dolgozók már rendelkeznek a szükséges ismeretekkel. A kaszálógépek üzemeltetését csupán négy fő tudta végezni, a közcélú foglalkoztatottak közül nem volt alkalmas személy az ilyen jellegű feladatra. Ebben a tekintetben a személyi állomány létszámának emelése szükségszerű, ha minőségi változásra lesz igény.

**Nyilvános illemhely - Piac:**

A nyilvános illemhely és piac üzemeltetésénél az Önkormányzattal kötött közfeladat-ellátási szerződés alapján 10 000 E Ft támogatás érkezett. A piac az új feltételek alapján már egész évben üzemelt. Elkészült a félautomata nyilvános illemhely a piac épületében, és év végére üzembe állt.

**Híd és Közút üzemeltetés**

A közút üzemeltetés szintén a közfeladat-ellátási szerződés alapján történik. Erre a célra 15 000 EFt támogatás érkezett, melyből sikerült elfogadható szinten elvégezni a feladatokat.

**Bérlakások üzemeltetése:**

Lakóházkezelés tevékenységünknél az Önkormányzattal kötött szerződés alapján a lakóházkezeléshez tartozó költségek, kiadások leszámlázásra kerültek, a lakbér bevételekről havi bontásban elszámolásokat készítettünk, melyeket átutaltunk az Önkormányzat elkülönített bankszámlájára.

A lakások felújítása tekintetében a tulajdonos által jóvá hagyott lakás felújítási terv alapján történtek munkálatok.

A bérleti díjak megfizetése nagyrészt rendben megtörténik, csak kisebb csúszások fordulnak elő egyes esetekben.

A Kft. 2024. évben is elkészítette az önkormányzati bérlakások felújítási koncepcióját, mely alapján került tervezésre a 2024. évi felújítási program.

**Vállalkozási tevékenység:**

Takarítási tevékenységünk jelentős csökkenést produkált, mivel a Tankerület félévre felmondta a szerződéseket. A személyi állományra jellemző volt az előző évektől eltérő, nagy mértékű mobilitás, egyre nehezebb a megfelelő munkaerő biztosítása. A tevékenységünket a második félévtől a BÁTMETÁLL Kft, a Bátaszéki KÖH, a Gondozási Központ, a Városi Könyvtár, és a Kossuth utcai eü.-i épület meghatározott helységeiben végezzük.

Az építőipari tevékenységi körben külső vállalkozási munkákat a tervezettnél kisebb mértékben tudtunk vállalni. Építőipari feladatok legnagyobb része Bátaszék Város Önkormányzata megrendelése alapján jelentkezett, melynek eredményeként 43 576 EFt árbevétel keletkezett.

**Tanuszoda üzemeltetés:**

A Bátaszéki Tanuszoda üzemeltetését a BÁT-KOM 2004 Kft 2013. október 01-től vette át az AliscaBau Vagyonkezelő Kft-től, melynek üzemeltetését Bátaszék Város Önkormányzattal kötött üzemeltetési szerződés alapján végezzük. Az átvételt követően az üzemeltetést 6,5 fő látta el.

Az elmúlt évben az üzemeltetésben jelentős változások következtek be, a korábbinál kedvezőbb energia árakkal tudtunk dolgozni. A takarékosabb üzemeltetést az év során végig tartani tudtuk, így biztosítani tudtuk az elvárásoknak megfelelő szolgáltatási szintet. A külső bevételek jelentősen csökkentek az elmúlt évekhez viszonyítva, mivel a Tankerület részéről csökkent az igénybevétel.

2024 év létszámadatai:



A 2023 évi látogatók számához viszonyítva (15.273 fő) (+12%).

2024 év bevétel alakulása:



A kiadások és bevételek alakulása:

Az Önkormányzat által az üzemeltetési költségek fedezetére támogatásként átadott összeg az alábbiak szerint alakult:

2024. évi költségek alakulása:

|  |  |  |  |
| --- | --- | --- | --- |
| fők szam | | Megnevezés | Összeg Ft |
|  | | Költségnemek |  |
| 51 | | ANYAGKÖLTSÉGEK | 58 992 310,- |
|  | |  |  |
| 52 | | Igénybevett Szolgáltatások | 4 857 745,- |
|  | |  |  |
| 53 | | Egyéb szolgáltatások | 1 830 760,- |
|  | |  |  |
|  | | Anyag jellegű ráfordítások | **65 680 815,-** |
|  | |  |  |
|  | |  |  |
| 54 | | Bérköltség | 15 444 000,- |
|  | |  |  |
| 56 | | Bérjárulékok | 2 007 720,- |
|  | |  |  |
|  | | Személyi jellegű ráfordítások | 17 451 720,- |
|  | |  |  |
|  | | Ügyviteli költségek | 2 520 963 |
|  | |  |  |
|  | | Kiadások összesen: | 85 653 498,- |
|  | | Tankerület:5 658 108,- |  |
|  | | Belépőjegyek: 2 182 465,- |  |
|  | | Szervezett tanfolyamok: 614 925,- | 8 455 498,- |
|  | Önkormányzati támogatás | 77 198 000,- |
|  | |  |  |
|  | | Bevételek összesen | 85 653 498,- |
|  | |  |  |

A kiadások és bevételek összevetéséből egyértelműen adódik, hogy a kapott önkormányzati támogatást teljes egészében a feladat ellátásra használta fel a Kft, így az önkormányzat felé visszafizetési kötelezettség vagy új támogatási igény nem merül fel.

A kedvező üzemeltetési körülmények mellett ezen a feladaton 2 530 EF többlet keletkezett, mely az ügyvitel területén került rögzítésre, így a Kft. általános gazdálkodási körében felhasználtuk.

**Sportpálya üzemeltetés**

A sportpálya üzemeltetése az Önkormányzattal kötött közfeladat-ellátási szerződés alapján történik. A feladatra 2 250 EFT támogatás érkezett, mert csak 3 hónap időtartamban üzemeltette a sportpályát a Kft.

Az önkormányzattól kapott támogatás lefedte az üzemeltetés költségeit.

**Sportcsarnok üzemeltetés**

A sportcsarnok üzemeltetése szintén az Önkormányzattal kötött közfeladat-ellátási szerződés alapján történik. Az üzemeltetésre kapott14 832 EFt támogatás mellett 4 928 EFT bevétel keletkezett, így a terveknek megfelelően alakult az üzemeltetés.

A sportcsarnokban 1,5 fő gondnok és 1 fő takarító látja el a feladatokat.

Csarnokhasználati díj bevétele a Szekszárdi Tankerület befizetéséből keletkezett, gyakorlatilag már nincs más fizető igénybe vevő.

**Önkormányzati intézmények üzemeltetése közfeladat- ellátás keretében**

Az intézmények üzemeltetése az Önkormányzattal kötött közfeladat-ellátási szerződés alapján történik. Az üzemeltetésre kapott 5 000 EFt támogatás mellett 808 EFT bevétel keletkezett, így nagyságrendileg a terveknek megfelelően alakult az üzemeltetés.

**Önkormányzati intézmények üzemeltetése szolgáltatási szerződés keretében**

Az intézmények üzemeltetése az Önkormányzattal kötött szolgáltatási szerződés alapján történik. Az üzemeltetésre kapott 4 376 EFt támogatás mellett 2 352 EFT bevétel keletkezett, így nagyságrendileg a terveknek megfelelően alakult az üzemeltetés.

A gazdasági társaság 2024. évi gazdálkodásával elérte a tervezett, a tulajdonos által megfogalmazott célokat. A társaság fizetőképességét folyamatosan fenntartotta, fizetési nehézségek nem voltak az elmúlt év során. Nyereség elérése nem szerepel az elsődleges célok között.

Az eredmény alakulását jelentősen befolyásolta az értékcsökkenések elszámolásából fakadó

3 955 EFt egyéb ráfordítás összege. A jelen körülmények között a társaság bevételei nem képeznek elég fedezetet a befektetett eszközök, illetve tárgyi eszközök megfelelő pótlására.

A fent említett okok miatt a társaság 2024. évi adózás előtti eredménye 1 089 EFt, míg az adózott eredménye 558 EFt.

Tisztelt Képviselő-testület!

Javaslom, hogy a Képviselő-testület a gazdasági társaság 2024. évi mérlegbeszámolóját az alábbiak szerint szíveskedjen elfogadni:

***H a t á r o z a t i j a v a s l a t :***

**a BÁT-KOM 2004 Kft. 2024. évi mérlegbeszámolójának elfogadására**

Bátaszék Város Önkormányzat Képviselő-testülete, mint a BÁT-KOM 2004. Kft. (7140 Bátaszék Baross u. 1/A, adószám: 13318871-2-17, cégjegyzékszám: 17-09-005090) egyedüli alapító tulajdonosa

1. a társaság 2024. évi gazdálkodásáról szóló mérlegbeszámolóját 293 162 EFt bevétellel, 1089 E FT adózás előtti eredménnyel, valamint 558 EFt adózott eredménnyel elfogadja,
2. tudomásul veszi, hogy az adózott eredmény, illetve az eredménytartalék terhére a társaság nem fizet osztalékot a tulajdonos részére.

*Határidő:* 2025. 05.31.

*Felelős:* Dr. Bozsolik Róbert polgármester

(az értesítés megküldéséért)

*Határozatról értesül*: BÁT-KOM 2004 Kft. ügyvezetője

irattár